Osallistujat

Niina Salmenkangas (Tampere)

Johanna Laakso (Tampere)

Juliaana Grahn, pj & sihteeri (akepike)

Mervi Hietanen (akepike)

Kaisa Palomäki (akepike)

Laila Uusitalo (Valkeakoski)

Mika Mustikkamäki (LSSAVI), poistunut 14.15

Tuire Vesterinen (Muurame)

Tiina Vehkoo (Jyväskylä)

Hanna Martikainen (Jyväskylä)

Ennen kuin mentiin asiaan, vaihdettiin lyhyesti kiitokset ja kommentit PiKe-johtajien etäkahveista. Pirkko Lindbergin esitys oli kiitetty ja taustoitti hyvin myös AKEjen ja kimppojen välistä rajanvetoa osaamisen tukemisessa. Kimpalla ei varsinaisesti suoraan lainsäädännöllistä asemaa, toisin kuin kehittämiskirjastolla.

Kuulumiset ohjausryhmän jäseniltä

Niina kertoi Tampereen osalta, että Lielahteen ja Kaukajärvelle on tulossa omatoimikirjastot, mahtavaa laajentaa kirjastojen aukioloja tätä kautta. Metson messuilla 22.4. oli kävijöitä todella paljon, myyntiä tuli myös näytteilleasettajien mukaan yhtä paljon kuin isoilla messuilla. Nostona YKN:n tapaamisessa Jyväskylässä nousi yhtenä teemana työntekijöiden jaksaminen ja uupuminen. Erityisesti nuorten työntekijöiden osalta tämä on ollut keskustelussa myös työterveyden kanssa. Keskusteluja käyty laajemminkin alueella tällä hetkellä, eli ei kyse yksittäisten kirjastojen johtajuudesta tai esihenkilötaidoista.

Johanna täydesi Tampereen osalta, että Suuri somepäivitys -hanke toteutuukin Tampereen sivistyspalveluiden yhteisenä projektina AVI-rahoituksen sijaan. Markkinatutkimus antoi hyvää pohjaa kootulle projektiryhmälle. Rekrytointeja on edelleen Tampereella paljon. Paikalliset tiimit Tampereen kaupunginkirjaston sisällä ovat haussa 5.5. asti. Työvuorosuunnittelua on kehitetty myös erityisesti yhteisen asiakaspalvelun ja sähköisen asioinnin osalta.

Hanna kertoi, että Jyväskylässä säästötavoitteet kirjaston osalta ovat olleet kohtuullisia. Eksoskeleton-hanke on herättänyt valtavasti huomiota. Mielenterveyden ohella myös tuki- ja liikuntaelinsairauksiin liittyvät poissaolot ovat olleet paljon keskustelussa. Vaajakosken kirjaston remontti etenee, samaten Aalto2-museokeskuksen avautuminen. Kansalaistiedeyhteistyö etenee myös Jyväskylässä yliopiston kanssa, kiitos erityisesti syksyn KINE-päivien lounaskeskusteluille yhteisestä alusta tälle!

Tiina kertoi Jyväskylän säästöistä tarkemmin. Kesäsulkuja luvassa jonkin verran, omatoimiajoilla tasoitellaan aukioloa jonkin verran. Rekrytointeja on myös ollut käynnissä ja jatkuvat syksyllä. Kirjastokierroksissa johto kiertää vielä keväällä kirjaston toimipisteet läpi.

Mika kertoi, että AVissa puhuttaa tällä hetkellä osaaminen ja sen kehittäminen sekä politiikka valtakunnallisesti, alueellisesti ja henkilöstön osalta. Sivistyksen asioiden valmistelu ministeriötasolla on seurannassa. Toimiala siirtynyt valtakunnallisempaan malliin jo. Mikä on varautumisen ja valmiuden suunnittelun kontekstissa kirjaston asema? Syksyn suunnittelussa on paljon moniammatillisuutta tulossa myös.

Laila kertoi talousarviovalmistelun alkamisesta Valkeakoskella. Nimikkeitä ollaan uudistamassa, kiinnostaisi mahdollisuudet vaikuttaa myös palkkaukseen & tva-järjestelmään ja muihin kaupunginhallituksen päättämiin näiden kautta. Erasmus+-akkreditointi antaa odottaa. Tilat riittävät vain osin kaikkeen toivottuun käyttöön. Kirjastoautoaiheisen kyselyn mukaan palvelun vaikuttavuus on huomattava kirjaston käytölle kunnassa. Rohkeus muuttaa asioita ja myös luopua tarvittaessa totutusta olisi tärkeä teema koulutuksille, paljon odotuksia osallisuuden tukemisen koulutukselle.

Tuire kehui erikseen Avin osaamisen ja kyvykkyyden koulutusta. Ne liittyvät Muuramessakin tuleviin rekrytointeihin ja kilpailuun osaavista tekijöistä kirjastojen välillä. Lean- ja muita koulutusajatuksia voisi olla mukana tulevissa koulutuksissa aken tai avin toteuttamana. Mahdollisuus luovuttaa ohjausryhmäjäsenyyttä toiselle kirjastolle/Keskin edustajalle voisi olla nyt ajankohtainen. Turun sähköautoyhteistyö Toyotan kanssa erityinen nosto 😊

Akepiken henkilöstö vuosimallia 2023

Juli esitteli akepiken työnjaon koordinaattorin ja projektisuunnittelijoiden osalta. Koordinaattorin työnkuvassa ei ole merkittäviä muutoksia, vähitellen koulutustilaisuuksien järjestämisestä painotus siirtyisi enemmän toiminnan ja osaamisen kehittämisen kehittämiseen, suunnitteluun, raportointiin, talouden seuraamiseen sekä verkostomaisen toimintatavan koordinointiin. Kaisa avasi omaa taustaansa oppilaitoskirjastosta tulleena uutena projektisuunnittelijana ja erityisenä vastuunaan Pikeboksit. Mervi kertoi, kuinka on päässyt parin kuukauden aikana sisään AKE-toimintaan, vastuussa olisi jatkossa asiakaspalveluosaaminen.

OKM on katsonut, että tälle vuodelle akepiken on OK tehdä asiakaspalvelua käytännön arjen ja työntekijäyhteyden säilyttämiseksi asiakaspalveluymmärryksen ohella ilman erillistä muutoshakemusta. Akepiken asiakaspalvelun aloitukseen on vaikuttanut se, että alueilla AKE-työtä tehdään eri tavoilla ja erilaisin henkilöstöratkaisuin.

Johtajaverkoston ja visiotyön tilanne

Käytiin lyhyesti läpi, että verkkosivuilta löytyy nyt julkisena visiotyön etenemisen tilanne ja materiaalit osoitteessa <https://akepike.fi/verkostot/pike-johtajat/> Näitä päivitetään säännöllisesti.

Akepiken syksy 2023 – koulutuspäivien ajankohdat ja eteneminen

Syksyn kalenteri täydentyy vuosikellon osalta. Ajantasaiset tiedot löytyvät akepiken verkkosivuilta ja laitetaan tiedotuksena edelleen sähköpostitse. Esihenkilöille tiedotetaan myös, kun halutaan täsmänä saada väkeä tiettyihin tilaisuuksiin.

LAKEPIKE-kehittäjäfestarit toteutuvat toistamalla ensimmäisten kehittäjäfestareiden konseptin 14.9. yhtenä lähipäivän tilaisuutena Lempäälässä. Teemoja suunnitellaan yhdessä Lahden AKEn kanssa. Tiedotusta ja ilmoittautuminen avataan vielä ennen juhannusta.

Pike-päivän ohjelma ja ilmoittautuminen on auki 16.5. asti. Tilaisuus toteutuu lähitilaisuutena ja puhenvuoroista osa on saatavilla jälkikäteen tallenteena, viime vuoden kokemusten pohjalta vähäisestä osallistujamääristä paikan päällä. Tiedotus sähköpostitse lähtee vielä tänään 3.5.2023 alueelle ja esihenkilöille.

Mervi kertoi, että Digiopastus ja ohjauksen tila -tilaisuudet saivat paljon kiitosta. Järjestäminen oli Mervin ensikosketus koulutusten järjestämiseen helmi-maaliskuussa. Palautetta laitteiden käsittelemisen ja digiopastuksen asennesta tuli sekä lomakkeen kautta että tilaisuuksissa suullisesti paikan päällä.

AKE-tiimien perusparannuksen tilanne nyt: Tiimien pelikirjat, tavoitteiden määrittely ja jäsenten rekrytointi

Juli kävi läpi tiimirekryjen aikataulun. Noin puolet edellisistä tiimijäsenistä jatkamassa, puolet siirtämässä kapulaa uusille digi-, lanu- ja esa-tiimeissä. Kaikki tiimit edelleen kirjastotoiminnan ydinpuolia, perusparannuksella tavoitellaan peruskorjausta uudisrakentamisen sijaan. Nyt on 30.5. asti käynnissä uusien jäsenten rekrytointi osoitteessa <https://elomake.tampere.fi/lomakkeet/27967/lomake.html>. Elokuun loppuun mennessä uudet tiimit on muodostettu ja pelikirjat saadaan tiimeihin valmiiksi. Syyskuusta alkaen tiimit pääsevät aloittamaan toimintaansa ja etenemään kohti tilaisuuksien järjestämistä matalalla kynnyksellä.

Sekä Jyväskylässä että Tampereella PiKe-laajuisten tiimien suhteet omiin tiimeihin ovat mietityttäneet. Rekrytointien eteneminen määrittää, kuinka toimintaa kannattaa järjestää jatkossa. Sen jälkeen jaetaan myös akepikessa tiimien tukemiset Julin, Mervin ja Kaisan kanssa. Alueella PiKen tiimit koetaan erittäin tärkeäksi. Yksi mietityttävä asia on, kuinka saada esimerkiksi lanu-työtä tekevät osallistumaan tiimien työhön. Esa-tiimi on tiimeistä tällä hetkellä aktiivisena, heidän toiminnassaan on hyvää esimerkkiä muille tiimeillekin.

Timien pelikirjat laaditaan yhdessä tiimien valikoitujen jäsenten kanssa rekryjen päätyttyä. Niissä määritellään toiminnan Mitä? (tavoitteet, osallistuminen akessa ja toimikaudet), Miten? (vastuut ja aktiivisuus, tilaisuudet, verkostotoiminta) sekä akepiken tuella toiminnan toteutus käytännössä loppuvuoden ajan.

Työn varjostus

Käytiin lyhyesti läpi tämänhetkinen työn varjostuksen tilanne. Syksyä varten tällä hetkellä kerätään havaintoja ja ideoita Satu Salmelalta, joka 24.4.-12.5. varjostamassa Tampereen kaupunginkirjastossa myös akepikea. AKEista tietoa kerätään Vaasan aken sijaispankin ja Porvoon aken työntekijävaihdosta. Akepiken omat asiakaspalveluvuorot tuovat nyt käytännön kokemusta varjostamisesta.

Akepiken vuosi 2024 – mitä kirjaston arjen jälkeen?

Ensi vuoden suunnittelu on nyt alkanut. Tällä hetkellä tiedossa ensi vuoden osalta on johtajaverkosto ja kirjalliseen muotoon saatettu visiotyö, jälleen aktiiviset substanssitiimit sekä akepiken työntekijöiden toimenkuvat.

Ohjausryhmän teamsissa ja sähköpostitse olisi nyt hyvä kerätä jokaiselta yksittäisiä ajatuksia siitä, mitä oma henkilöstö tarvitsee ensi vuodelle. Onko esimerkiksi osaamisen kehittäminen jo huomioitu tarpeeksi työnkuvissa, tai suoraan teemoja ensi vuodelle. Kesän ja alkusyksyn aikana saadaan ajatukset myös tiimeiltä ja laajemmin PiKe-alueen kirjastolaisilta. Samaten huomioidaan tällä hetkellä koulutuspalautteet tässä. Pikeboksit ja aspa-ajokortti ovat sisältöjen osalta päivittymässä vuonna 2024 myös.

Seuraava kokous

Syksylle olisi tarkoitus ottaa lähikokoukset, koska keväältä ne siirrettiin teamsiin. Seuraava PiKe-ohry 13.9. klo 12.00 – 14.00 kalenterivarauksen mukaan Tampereella. Jyväskylän puolesta on OK kokoustaa siellä syksyllä jälkimmäinen, 29.11.2023 kokous.